Publication: Magyar Közlöny
Issue: MK-2008-117 (Year: 2008, Number: 117)
Era: 2004-2010
Section: 2. számú melléklet a 23/2008. (VIII. 8.) PM rendelethez
Paragraph Index: 539

2. A szakképesítés munkaterületének rövid, jellemző leírása Adóigazgatási szakügyintéző Az állami adóhatóságnál: Részt vesz az adóügyi szakfeladatok ellátásban, így különösen: − közreműködik az ügyfélszolgálati feladatokban, − átveszi, előkészíti, továbbítja az adózók különféle beadványait, kérelmeit, − részt vesz az adózók tájékoztatásában, − előkészíti, kiadja az adó-, jövedelem- és illetőség igazolásokat, − közreműködik a magánszemélyek adóbevallásainak átvételében, feldolgozásának előkészítésében, közreműködik a folyószámla kivonatok egyeztetésében, − előkészíti az adóügyi határozatokat. Részt vesz az illetékügyi feladatok ellátásban, közreműködik az illetékkötelezettség megállapításában, az illeték kivetésében, ellenőrzésében, elősegíti a végrehajtást. Részt vesz az egyes ellenőrzések előkészítésében, lefolytatásában, így különösen: − a magán nyugdíjpénztáraknál tartott, a működés megkezdését megelőző, a bizonylati fegyelem megtartására irányuló ellenőrzések előkészítésében és végrehajtásában. Közreműködik az adóhatóság behajtási tevékenységében, így különösen: − a hátralékállomány alakulásának megfigyelésében, elemzésében, − a megkeresésre indított, az adók módjára behajtandó köztartozások végrehajtásában, előkészíti a fizetési könnyítésekre vonatkozó határozatok elbírálását. A gazdaság területén: − adózással, járulékokkal kapcsolatos nyilvántartásokat vezet, − bevallást készít, jogszabályokat alkalmaz, − adózással kapcsolatos információkat gyűjt, − nyilvántart, adatokat szolgáltat, ellenőrzésre előkészít, ellenőrzésben közreműködik, − elemzési feladatokat végez, szervez, ellenőriz. Költségvetés-gazdálkodási szakügyintéző Közreműködik a szakmai feladatok érdekében a lehetséges megoldási változatok kidolgozásában, a szükséges pénzügyi források felkutatásában, megszerzésében, a gazdálkodási problémák felismerésében és megfogalmazásában. Közreműködik a megoldandó feladat specifikálásában, a megoldásra vonatkozó javaslat kidolgozásában. Közreműködik a kincstári bizonylatok elkészítésében. 2008/117. szám Részt vesz a megfelelő módszerek, technológiák, eszközök, típusmegoldások alkalmazására vonatkozó javaslatok kidolgozásában. Gondoskodik arról, hogy a szakmai döntéseket hozók és végrehajtók megismerjék a szakmai feladat pénzügyi feltételrendszerét, a pénzügyi lehetőségeket, korlátokat, tevékenységük pénzügyi következményeit. Részt vesz a pénzügyi szervezési, irányítási rendszer működtetésében, egyes területeken önállóan is tevékenykedik. Segíti a szakmai és pénzügyi folyamatokban résztvevők sikeres együttműködését. A saját pénzügyi tevékenységének teljes körű adminisztrációját, a kapcsolódó tevékenységek részleges adminisztrációját és dokumentációját elkészíti. A saját tevékenységéhez tartozó ügyviteli feladatokat ellát. Pénzügyi jelentéseket, beszámolókat előkészít. Az adott feladat és a vonatkozó jogszabályi rendelkezések között összefüggést keres. Szakmai útmutatókat, szakirodalmat használ. Alkalmazza a feladataihoz rendelkezésre bocsátott személyi és tárgyi feltételeket, javaslatot tesz szükséges módosításukra. Konfliktus- és stresszkezelő javaslatokat készít. Közreműködik a feladatok belső koordinációjában. Részt vesz a szoftvereszköz kiválasztásának előkészítésében. Az alkalmazói projekteket, szoftvereket üzemelteti. Szövegszerkesztési, táblázat- és adatbázis-kezelési feladatokat lát el.

Source: https://magyarkozlony.hu/hivatalos-lapok/591e55d0f51e3d4c81009abacaf01273a968e0da/dokumentumok/4da538cf4b2aad8a6dbcf9742036243a4fcbe6e8/letoltes